
‏י"ג ניסן תשע"א
‏17 אפריל 11
לכבוד: מציעים פוטנציאליים מכרז פומבי מספר 5/11  לבחירת יועץ לבדיקה ואימות דיווחים סביבתיים של תאגידים בהתאם לתקנות ניירות ערך
קובץ הבהרות מספר 1
· הבהרה: למשרד הגיעו מספר שאלות הנוגעות לסוגיות משפטיות של ניגוד עניינים ולתקופת הצינון. התשובות לשאלות אלו יפורסמו מיד לאחר חופשת חג הפסח.

	1. 
	בסעיף 7.2.1.2 נדרש וותק של שנה לפחות בעבודה בתחום ביקורת פנים/ ביקורות חשבונאיות.
ליועצים שלנו יש ניסיון של למעלה מ- 10 שנים בביצוע ביקורות פנימיות (מבדקים) בנושאי סביבה, האם זה מספק?

	תשובה 1
	השאלה אינה ברורה. לפי סעיף 7.2.1.2 למכרז על המציע להציג מנהל צוות בעל ותק של שנה לפחות במהלך שלוש (3) השנים האחרונות, בעבודה בתחום ביקורת פנים או ביקורות חשבונאיות. במידה וליועצים המוצגים . יועץ בעל ניסיון של למעלה מ-10 שנים בביצוע ביקורות פנימיות בנושא סביבה, יכול שלא לעמוד בתנאי הסף למכרז זה במידה ועבודתו לא נעשתה במהלך 3 השנים האחרונות. 



	2. 
	האם אפשר לצרף לצוות רואה חשבון המנוסה בביקורות חשבונאיות, בנוסף לשני חברי הצוות כנדרש ?

	תשובה 2
	על המציע להציג לפחות שני אנשי צוות כאשר אחד מהם יהיה "מנהל הצוות" והשני יהיה איש מדעי הטבע. השיפוט עבור הצוות יהיה לשני אנשים אלה בלבד. במידה והמציע מבקש לצרף אנשים נוספים לצוות, הוא יכול לעשות זאת, אולם אלה לא ינוקדו במהלך תהליך שיפוט המכרז. אותם שני אנשי צוות אשר ינוקדו, חייבים לעמוד כל אחד בנפרד בתנאי הסף של המכרז. לאור זאת, ניתן לצרף לצוות רואה חשבון אבל כאמור, הוא לא ינוקד במהלך השיפוט.



	3. 
	נבקש לדחות את מועד הגשת המכרז שבנדון וזאת עקב חול המועד פסח שנופל באמצע.

	תשובה 3
	המשרד אינו מקבל את הבקשה. המועדים הקובעים למכרז נשארים בעינם.


	4. 
	בסוף שנת 2009 פורסם ע"י המשרד מכרז מספר 13/09 להערכת עלויות ארצית של סקירה וטיפול בקרקעות מזוהמות, במכרז זכתה חברת אל, די. די. טכנולוגיות עם אחרים. האם תוצאות עבודתם יכולה להוות אחד המרכיבים לבחינת הדיווחים, במילים אחרות האם תוצרי העבודה יהיו פתוחים לשימוש.

	תשובה 4
	בחינת הדיווחים צריכה להיעשות באמצעות במידע הקיים במשרד, כאשר עיקר העבודה תתבסס על איסוף של המידע הקיים מהאגפים והמחוזות, ולא על תוצרים של עבודות שבוצעו עבור המשרד בעבר. 



	5. 
	עבור סעיף 7.2.1 -  האם ראש הצוות יכול להיות קבלן משנה עבור המציע ובלבד שעמד בתנאי הסף וקיים בינו לבין המציע חוזה התקשרות כאמור?

	תשובה 5
	אין מניעה שראש הצוות יהיה קבלן משנה עבור המציע. 



	6. 
	איך משרד להגנת הסביבה תבחר את החברות לבדיקה, האם קיימים קריטריונים לנושא.

	תשובה 6
	למשרד להגנת הסביבה או לרשות לניירות ערך אין עדיין רשימה של חברות שיעברו את הבדיקה של התשקיפים שלהן. למעשה כל חברה שהינה תאגיד ציבורי שמחויב לפי תקנות ניירות ערך (פרטי התשקיף וטיוטת התשקיף – מבנה וצורה), התשע"א-2011 תוכל להיות אחת מהחברות שהתשקיף שלה ייבדק בצורה מקיפה באמצעות היועץ שיזכה במכרז הנדון. מעבר לכך, אין למשרד עניין לפרסם באופן פומבי רשימה של תאגידים/קריטריונים לבחירת תאגידים כדי שלא לאותת לתאגידים שהינם מועמדים/לא מועמדים לעבור ביקורת בעתיד.


	7. 
	האם הזוכה יבחן את החברות רק על בסיס דיווחים של החברות (לפי  תקנות ניירות ערך) או שהספק יצטרך לפנות רשויות ו/או גורמים הרלוונטיים אחרים (כגון מועצות מקומיות וכדומה).

	תשובה 7
	הזוכה יבחן את הדיווחים של החברות רק במסגרת הנדרש בתקנות ניירות ערך וכן רוב העבודה צפויה להיות מול גורמים פנימיים בתוך המשרד, אשר בידיהם היכולת לומר אם הדיווח הוא נכון או לא. 



	8. 
	האם הספק הזוכה יצטרך לבדוק פיזית את דבר נקיטת צעדים ו/או התקנת אמצעים בחברות ו/או רמת השימוש בהם ותקינותם.

	תשובה 8
	הספק הזוכה בודק את אמינות הדיווחים על סמך המידע הקיים . לא הייתה זו הכוונה כי הספק הזוכה יבצע בעצמו את הבדיקות הפיזיות. 



	9. 
	האם הספק הזוכה יקבל את החומר הרלוונטי לגבי הבדיקה באופן מרוכז ממשרד להגנת הסביבה או יצטרך לאסוף אותו בין האגפים השונים של המשרד.

	תשובה 9
	על הספק לאסוף את המידע הרלוונטי מהגורמים השונים במשרד. מסיבה זו מבקש המשרד  גיבוש של נוהל לבחינת דיווחים סביבתיים (תוצר 2.1 במכרז), דבר שיקל על עבודת הספק.
 

	10. 
	בהתאם לסעיף 13.1 המשרד רשאי לפצל את הזכייה בין מספר זוכים – שאלה: התמחור בוצע בהתאם למתודולוגיה המוצעת על ידי המציע – מי יבנה את הנוהל (במקרה ליותר מזוכה אחד) ואיך הנוהל הסופי ישפיע על הצעתן הכספיות של החברות וזאת לאור העובדה כי ייתכן שהמתודולוגיה הסופית ועלותה לא יתאימו להצעה של אחד מן המציעים.

	תשובה 10
	מקרה של פיצול הזכייה, הנוהל ייכתב על ידי המציע שקיבל את הניקוד הגבוה ביותר עבור סעיף כתיבת הנוהל (סעיף 8.4 למכרז). 
לנוהל המוצע לא אמורה להיות השפעה על היקף העבודה היות וזו נגזרת ישירות מתקנות ניירות ערך. 

מטרת הנוהל היא למסד את יחסי העבודה בין הגורמים השונים במשרד ולבנות פורמט שאליו יוכנסו הנתונים עבור כל חברה וחברה. בהליך המכרז המציעים מתבקשים להציג תיאור של הנוהל, לא על מנת לקבוע היקף עבודה אלא כדי לאפשר לצוות השיפוט להתרשם מהבקיאות של המציעים בתהליכי בדיקה, האם התהליך הוא מובנה, הגיוני, מוסדר, לא מסורבל וכד'.
 יחד עם זאת, על המציעים לקחת בחשבון כי ייתכן והם לא יהיו אלה שיכתבו בסופו של דבר את הנוהל (אפשרות זו היא בהתאם לסעיף 13.5 במכרז). 



	11. 
	בסעיף 2.1 שורה 5 מצוין כי במסגרת הצעתו על המציע הזוכה להגיש מסמך המתאר את האופן בו הוא מתכוון לבנות את הנוהל ואת שיטת עבודתו לביצוע בקרה...
האם הכוונה היא לכל מציע או רק למציע הזוכה?

	תשובה 11
	סעיף 2 בכללותו מפרט את השירותים הנדרשים מהמציע הזוכה, לאחר שייבחר במכרז. לכן סעיף זה רלוונטי רק לזוכה. עם זאת, כדי להתרשם מהמציעים, נכתב בסעיף 8.4 ו-10.1 כי המציעים השונים יגישו 3 עמודים לגבי אופן בניית הנוהל וכזאת כדי להתרשם מהיכרות המציע עם תחום הבקרה על דיווחים והבנת הצרכים היישומיים של המשרד. 



	12. 
	מה ההבדל בין "המסמך המתאר את האופן בו הוא מתכוון לבנות את הנוהל ואת שיטת עבודתו לביצוע בקרה" לבין "מסמך שיתאר בקווים כללים את..." (סעיף 2.2)


	תשובה 12
	האחד הוא תקציר של השני. ראה תשובה לשאלה 11.




בברכה,

נועה שפיצר-מזרחי

ממונה חוזים והתקשרויות

העתק:

תיק מכרז
אגף אמרכלות


